L 29416 Jurnalul Oficial al Uniunii Europene 11.11.2009 DECIZIA COMISIEI din 3 noiembrie 2009 privind proiectul de decret legislativ regional prin care Regiunea Autonomă Madeira este declarată zonă fără organisme modificate genetic, notificat de Republica Portugheză în conformitate cu articolul 95 alineatul (5) din Tratatul CE [notificată cu numărul C(2009) 8438] (Numai textul în limba portugheză este autentic) (Text cu relevanță pentru SEE) (2009/828/CE) COMISIA COMUNITĂŢILOR EUROPENE, având în vedere Tratatul de instituire a Comunității Europene, în special articolul 95 alineatul (6), întrucât: (3) PROCEDURĂ Prin scrisoarea din 5 mai 2009, Reprezentanța Permanentă a Portugaliei pe lângă Uniunea Europeană a notificat Comisiei, în conformitate cu articolul 96 alineatul (5) din Tratatul CE, un proiect de decret legis- lativ regional (denumit în continuare „proiectul de decret”) prin care Regiunea Autonomă Madeira era declarată zonă fără organisme modificate genetic (OMG). Proiectul de decret era însoțit de o expunere de motive şi de un document de prezentare a argumentelor prin care se motiva şi se justifica declararea Regiunii Autonome Madeira drept zonă fără OMG. Prin scrisoarea din 26 iunie 2009, Comisia a informat autoritățile portugheze că a primit notificarea prevăzută la articolul 95 alineatul (5) din Tratatul CE şi că, în urma notificării, a început perioada de şase luni pentru examinarea acesteia prevăzută la articolul 95 alineatul (6). Notificarea portugheză nu conținea bibliografie ştiin- țifică, studii sau alte informații ştiințifice în sprijinul argu- mentării respective. Prin urmare, Comisia a solicitat Portugaliei, prin aceeaşi scrisoare, să își completeze noti- ficarea cu informații mai concrete, sub forma unei biblio- grafii ştiințifice relevante, care să indice că măsura este motivată de protecția mediului ambiant ori a mediului de lucru, necesară din cauza unei probleme specifice regiunii Madeira. Portugalia a transmis informații suplimentare la 31 iulie 2009. Comisia a publicat o notificare privind solicitarea în cauză în Jurnalul Oficial al Uniunii Europene (!), pentru a () JO C 139, 19.6.2009, p. 2. informa celelalte părți interesate cu privire la proiectul de măsură națională pe care Portugalia intenționa să o adopte. Bulgaria, Republica Cehă, Danemarca, Franța, Letonia, Malta şi România au transmis observații. LEGISLAȚIA COMUNITARĂ Articolul 95 alineatele (5) și (6) din tratat prevede: „(5)  [...] În cazul în care, după adoptarea de către Consiliu sau Comisie a unei măsuri de armonizare, un stat membru consideră necesară introducerea unor dispoziții de drept intern întemeiate pe dovezi ştiințifice noi referitoare la protecția mediului ambiant ori a mediului de lucru, din cauza unei probleme specifice statului membru respectiv, apărute după adoptarea măsurii de armonizare, acesta adresează Comisiei o noti- ficare privind măsurile avute în vedere şi motivele adoptării acestora. (6)  În termen de șase luni de la notificările prevăzute la alineatele (4) și (5), Comisia aprobă sau respinge dispo- zițiile respective de drept intern, după ce a verificat dacă acestea constituie sau nu un mijloc de discriminare arbitrară sau o restricție disimulată în comerţul dintre statele membre și dacă acestea constituie sau nu un obstacol în funcționarea pieței interne. În lipsa unei decizii a Comisiei adoptate în acest termen, dispozițiile de drept intern prevăzute la alineatele (4) şi (5) se consideră aprobate. În cazul în care complexitatea problemei justifică acest lucru şi dacă nu există niciun pericol pentru sănătatea umană, Comisia poate notifica statului membru în cauză că termenul prevăzut de prezentul alineat poate fi prorogat cu un nou termen de până la șase luni.”